Document ID: 32005D0781

32005D0781
L 295/37
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 6 юни 2005 година
за сключване на Споразумение за научно и технологично сътрудничество между Европейската общност и Федеративна република Бразилия
(2005/781/ЕО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 170, параграф 2 във връзка с член 300, параграф 2, първа алинея, първо изречение, и член 300, параграф 3 от него,
като взе предвид предложението на Комисията,
като взе предвид становището на Европейския парламент (1),
като има предвид, че:
(1)
Комисията договори Споразумение за научно и технологично сътрудничество с Федеративна република Бразилия от името на Общността.
(2)
При условие, че неговото сключване е възможно на по-нататъшна дата, парафираното на 3 декември 2002 г. споразумение бе подписано на 19 януари 2004 г.
(3)
Споразумението следва да бъде одобрено,
РЕШИ:
Член 1
Споразумението за научно и технологично сътрудничество между Европейската общност и Федеративна република Бразилия е одобрено от името на Общността.
Текстът на споразумението е приложен към настоящото решение (2).
Член 2
Председателят на Съвета извършва уведомлението съгласно член ХII от споразумението от името на Общността.
Съставено в Люксембург на 6 юни 2005 година.

Labels: 18
15
5